stanford-oval/wikipedia huggingface dataset:
โอล์ม

| โอล์ม |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
ชั้นย่อย:: Lissamphibia
อันดับ:: Caudata
อันดับย่อย:: Salamandroidea
วงศ์:: Proteidae
สกุล:: Proteus Laurenti, 1768
สปีชีส์:: P.  anguinus
ชื่อทวินาม
Proteus anguinus Laurenti, 1768

ชนิดย่อย
 P. a. anguinus  Laurenti, 1768 (เป็นชนิดที่มีสีขาว) P. a. parkelj  Sket & Arntzen, 1994 (โอล์มดำ)

แผนที่การกระจายพันธุ์ (เหนือทะเลเอเดรียติก)
โอล์ม (อังกฤษ: Olm, Human fish; ชื่อวิทยาศาสตร์: Proteus anguinus) เป็นซาลาแมนเดอร์ชนิดหนึ่ง อยู่ในวงศ์หมาน้ำ (Proteidae) จัดเป็นซาลาแมนเดอร์เพียงชนิดเดียวเท่านั้นที่อยู่ในสกุล Proteus (เคยมีอีกชนิดหนึ่ง คือ  P. bavaricus สูญพันธุ์ไปตั้งแต่ยุคไพลสโตซีน)
โอล์ม เป็นซาลาแมนเดอร์รูปร่างประหลาดกว่าซาลาแมนเดอร์ชนิดอื่น ๆ อย่างเห็นได้ชัดเจน กล่าว คือ มีรูปร่างเพรียวยาวเหมือนปลาไหลหรืองู มากกว่าจะเป็นซาลาแมนเดอร์ ยาวประมาณ 40 เซนติเมตร ผิวหนังขาวซีด ไม่มีเม็ดสี รวมทั้งไม่มีตา เนื่องจากใช้ชีวิตอยู่ในถ้ำที่มีแต่ความมืด ไม่มีแสงสว่างส่องเข้ามาถึง จึงหายไปเนื่องจากไม่ได้ใช้ประโยชน์ ขาเล็กสั้น นิ้วตีนหน้ามี 3 นิ้ว และตีนหลัง 2 นิ้ว ซึ่งเป็นการลดรูปของอวัยวะที่ไม่ได้ใช้งาน มีส่วนปากยื่นยาวและแผ่กว้าง ซึ่งเป็นประสาทสัมผัส  โอล์มสามารถมีอายุยืนได้นานถึง 100 ปี และสามารถมีชีวิตอยู่ได้แม้ไม่ได้กินอะไรเลยเป็นเวลานาน 10 ปี
ภาพวาดของโอล์มในปี ค.ศ. 1907 โดยนักชีววิทยาชาวฝรั่งเศส แกสตัน บงเนียร์
โอล์มดำ
โอล์ม กระจายพันธุ์เฉพาะในน้ำที่มีอุณหภูมิประมาณ 8 องศาเซลเซียส ในถ้ำลึกของทวีปยุโรป แถบยุโรปกลาง และยุโรปตะวันตกเฉียงใต้ เช่น สโลเวเนีย, โครเอเชีย เช่น ถ้ำโพสทอยน่าในสโลเวเนีย โดยหลบซ่อนอยู่ตามหลืบหินหรือซอกต่าง ๆ ใต้น้ำ เมื่อแรกเจอ โอล์มถูกเชื่อว่าเป็นลูกของมังกร ซึ่งพ่อแม่ของมังกรหลบอยู่ในส่วนลึกของถ้ำเข้าไปอีก นอกจากนี้ยังมีอีกชื่อหนึ่งว่า "ปลามนุษย์" จากการที่มีผิวขาวเหมือนชาวผิวขาว ซึ่งมาจากภาษาสโลเวเนีย คำว่า človeška ribica และภาษาโครเอเชีย คำว่า čovječja ribica
โอล์ม มีความไวต่อแสงมาก แม้จะไม่มีตา แต่ก็มีประสาทสัมผัสที่ดีมาก ตลอดจนมีประสาทรับรู้รสในปาก เมื่อโตเต็มที่แล้ว แต่ก็ยังคงรูปร่างเมื่อยังเป็นตัวอ่อนอยู่ คือ ไม่มีเปลือกตา มีเหงือกขนาดใหญ่เห็นเป็นพู่เหงือก และมีช่องเปิดเหงือก 2 ช่อง มีแผ่นครีบหาง มีการขยายพันธุ์ด้วยการปฏิสนธิในตัว ตัวเมียวางไข่จำนวน 50–70 ฟอง อย่างไรก็ตามไม่เคยมีใครเห็นไข่หรือตัวอ่อนของโอล์ม จนกระทั่งถึงปี ค.ศ. 2016 เมื่อโอล์มตัวเมียตัวหนึ่งในสถานที่เลี้ยงของนักวิทยาศาสตร์คนหนึ่งได้วางไข่ จนกระทั่ง 4 เดือนผ่านไป ไข่นั้นก็ได้ฟักเป็นตัว นอกจากนี้แล้ว ในปี ค.ศ. 1986 ได้มีการค้นพบโอล์มดำ (P. a. parkelj) ซึ่งเป็นชนิดย่อยของโอล์ม มีส่วนปากสั้นกว่าโอล์ม แต่มีลักษณะที่แตกต่างกันอย่างเห็นชัดเจน คือ มีตาขนาดเล็กเห็นชัดเจน และสีผิวที่คล้ำกว่า รวมทั้งมีความกระฉับกระเฉงว่องไวกว่า มีความยาว 40 เซนติเมตรเท่ากัน โอล์มดำ เป็นสิ่งมีชีวิตเฉพาะถิ่นที่พบได้ในลำธารใต้ดินใกล้กับเมืองคอร์โนเมลจ์ ในสโลเวเนียเท่านั้น การขยายพันธุ์ของโอล์มดำนั้น ยังไม่เป็นที่ทราบกันโดยแน่ชัด
แหล่งข้อมูลอื่น

ข้อมูลที่เกี่ยวข้องกับ Proteus anguinus ที่วิกิสปีชีส์
Creepy Human Fish of Slovenia จากซีเอ็นเอ็น
โอวาลีน

| --- | --- |


ชื่อ
IUPAC name Ovalene
เลขทะเบียน
เลขทะเบียน CAS: 190-26-1 Y
3D model (JSmol): รูปภาพแบบโต้ตอบ
ECHA InfoCard: 100.005.347 
EC Number: 205-880-1
ผับเคม CID: 67446
CompTox Dashboard (EPA): DTXSID90172447 
 SMILES c1cc2c3c4c1ccc5cc6c7c8c(ccc9=c8c1c(cc9)cc(c3c1c7c54)cc2)cc6 
คุณสมบัติ
สูตรเคมี: C32H14 
มวลโมเลกุล: 398.45 g/mol   
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
โอวาลีน (อังกฤษ: Ovalene) เป็น โพลีไซคลิกอะโรมาติกไฮโดรคาร์บอน มีสูตรโครงสร้าง C32H14 โครงสร้างคล้าย โคโรนีน เป็นสารสีแดงอมส้ม ละลายในตัวทำละลายเช่น เบนซีน โทลูอีน และ ไดคลอโรมีเทน สารละลายเรืองแสงสีเขียว ใต้แสงยูวี ในธรรมชาติพบในแถบน้ำอุ่นใต้ทะเลลึก และบริเวณที่มีการกลั่นน้ำมันปิโตรเลียม
แหล่งข้อมูลอื่น

Ovalene datapage at NIST
| ด ค กโพลีไซคลิกอะโรมาติกไฮโดรคาร์บอน (PAHs) |
| --- | --- |
2 วง:  อะซูลีน  แนฟทาลีน  1-เมทิลแนปทาลีน 
3 วง:  อะซีแนปทีน  อะซีแนปทิลลีน  แอนทราซีน  ฟลูออรีน  ฟีนาลีน  ฟีแนนทรีน 
4 วง:  เบนโซเอแอนทราซีน  Benzo[c]phenanthrene  ไครซีน  ฟลูออแรนทีน  ไพรีน  Tetracene  Triphenylene 
5 วงขึ้นไป:  Anthanthrene  เบนโซไพรีน  เบนโซเอไพรีน  Benzo[b]fluoranthene  Benzo[ghi]perylene  Benzo[j]fluoranthene  Benzo[k]fluoranthene  Corannulene  Coronene  Dicoronylene  Helicene  Pentacene  Hexacene  เฮปตาซีน  โอวาลีน  พิซีน  เพอรีลีน  เตตระฟีนิลลีน  Diindenoperylene
โอลิมปิกฤดูหนาว 1952

| --- | --- |
เมืองเจ้าภาพ:  ออสโล นอร์เวย์
ประเทศเข้าร่วม: 30 ประเทศ
นักกีฬาเข้าร่วม: 694
กีฬา: 22 รายการใน 4 ชนิด
พิธีเปิด: 14 กุมภาพันธ์ พ.ศ. 2495
พิธีปิด: 25 กุมภาพันธ์ พ.ศ. 2495
ประธานพิธี: เจ้าหญิงรัญฮิลด์ (เจ้าหญิงแห่งนอร์เวย์)
สนามกีฬาหลัก: สนามกีฬาบิสเลตต์
มหกรรมกีฬาโอลิมปิกฤดูหนาวครั้งที่ 6 ประจำปี ค.ศ. 1952 (พ.ศ. 2495) (อังกฤษ: VI Olympic Winter Games) เป็นการแข่งขันกีฬาโอลิมปิกฤดูหนาวครั้งที่ 6 จัดขึ้น ณ เมืองออสโล นอร์เวย์ ระหว่างวันที่ 14-25 กุมภาพันธ์ พ.ศ. 2495
การเสนอตัวเป็นเจ้าภาพ

Cortina d'Ampezzo (ITA)
Lake Placid (USA)
ประเทศที่เข้าร่วมแข่งขัน

| 0 | 1 | 2 | 3 | 4 |
| --- | --- | --- | --- | --- |
|   อาร์เจนตินา   ออสเตรเลีย   ออสเตรีย   เบลเยียม   บัลแกเรีย   แคนาดา   ชิลี   เชโกสโลวาเกีย   เดนมาร์ก   ฟินแลนด์ |  |   ฝรั่งเศส   เยอรมนี   สหราชอาณาจักร   กรีซ   ฮังการี   ไอซ์แลนด์   อิตาลี   ญี่ปุ่น   เลบานอน   เนเธอร์แลนด์ |  |   นิวซีแลนด์   นอร์เวย์   โปแลนด์   โปรตุเกส   โรมาเนีย   สเปน   สวีเดน   สวิตเซอร์แลนด์   สหรัฐ   ยูโกสลาเวีย |
กีฬาที่แข่งขัน

Bobsleigh
Ice Hockey
Skating
Skiing
สรุปเหรียญการแข่งขัน

ดูเพิ่ม: สรุปเหรียญโอลิมปิกฤดูหนาว 1952
ตารางสรุปเหรียญรางวัล 10 อันดับแรก
|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  นอร์เวย์ | 7 | 3 | 6 | 16 |
| 2 |  สหรัฐ | 4 | 6 | 1 | 11 |
| 3 |  ฟินแลนด์ | 3 | 4 | 2 | 9 |
| 4 |  เยอรมนี  | 3 | 2 | 2 | 7 |
| 5 |  ออสเตรีย | 2 | 4 | 2 | 8 |
| 6 |  แคนาดา | 1 | 0 | 1 | 2 |
| 6 |  อิตาลี | 1 | 0 | 1 | 2 |
| 8 |  สหราชอาณาจักร | 1 | 0 | 0 | 1 |
| 9 |  เนเธอร์แลนด์ | 0 | 3 | 0 | 3 |
| 10 |  สวีเดน | 0 | 0 | 4 | 4 |
ดูเพิ่ม

คณะกรรมการโอลิมปิกสากล
โอลิมปิกฤดูหนาว
แหล่งข้อมูลอื่น

คณะกรรมการโอลิมปิกสากล
โอลิมปิกฤดูหนาว 2026

| --- | --- |

เมืองเจ้าภาพ: มิลาน และกอร์ตีนาดัมเปซโซ ประเทศอิตาลี
คำขวัญ: ฝันไปด้วยกัน (อิตาลี: Sognando insieme, อังกฤษ: Dreaming together)
ชนิด: 116 ประเภท ใน 8 ชนิดกีฬา
พิธีเปิด: 6 กุมภาพันธ์ 2026
พิธีปิด: 22 กุมภาพันธ์ 2026
สนามกีฬา: ซานซีโร (พิธีเปิด) เวโรนาอะเรนา (พิธีปิด)
ฤดูหนาว← ปักกิ่ง 2022 เฟรนช์แอลป์ 2030 →  ฤดูร้อน← ปารีส 2024ลอสแอนเจลิส 2028 →  พาราลิมปิกฤดูหนาว 2026
การแข่งขันโอลิมปิกฤดูหนาว 2026 (อิตาลี: Olimpiadi invernali del 2026) หรือชื่ออย่างเป็นทางการคือ โอลิมปิกฤดูหนาวครั้งที่ 25 (อังกฤษ: XXV Olympic Winter Games; อิตาลี: XXV Giochi olimpici invernali) และรู้จักในชื่อ มิลาโน-กอร์ตีนา 2026 (อังกฤษ: Milano-Cortina 2026) เป็นมหกรรมกีฬาฤดูหนาวระดับนานาชาติที่กำหนดจัดขึ้นระหว่างวันที่ 6 ถึง 22 กุมภาพันธ์ 2026 ใน 3 ภูมิภาค โดยมี เมืองมิลาน และ เมืองกอร์ตีนาดัมเปซโซ ประเทศอิตาลี เป็นเจ้าภาพหลัก
การแข่งขันครั้งนี้จะเป็น โอลิมปิกครั้งที่ 4 ที่อิตาลีเคยเป็นเจ้าภาพ โดยครั้งก่อนหน้าได้แก่ โอลิมปิกฤดูหนาว 1956 ในกอร์ตีนาดัมเปซโซ, โอลิมปิกฤดูร้อน 1960 ในโรม และโอลิมปิกฤดูหนาว 2006 ในตูริน โดยครั้งนี้จะเป็นครั้งแรกที่โอลิมปิกฤดูหนาวมีหลายเมืองเจ้าภาพอย่างเป็นทางการ และเป็นครั้งแรกตั้งแต่ ซาราเยโว 1984 ที่พิธีเปิดและปิดจะจัดในสถานที่ต่างกัน
การแข่งขันนี้จะเป็นโอลิมปิกฤดูหนาวครั้งแรกที่จัดบนเทือกเขาแอลป์ 2 ครั้งติดต่อกัน โดยครั้งถัดไปในปี 2030 จะจัดขึ้นในฝรั่งเศส
คณะกรรมการจัดงาน ได้รับธงโอลิมปิกระหว่างพิธีปิดการแข่งขันโอลิมปิกฤดูหนาว 2022 ที่ปักกิ่ง ประเทศจีน นอกจากสองเมืองหลักยังมีอีก 7 เมืองทางตอนเหนือและตะวันออกเฉียงเหนือของอิตาลีที่ร่วมเป็นเจ้าภาพ งานนี้จะครบรอบ 70 ปี ของโอลิมปิกฤดูหนาวในกอร์ตีนาดัมเปซโซ และ 20 ปี นับตั้งแต่โอลิมปิกฤดูหนาวในตูริน และนับเป็นครั้งแรกที่มิลานจะเป็นเจ้าภาพจัดการแข่งขันกีฬาโอลิมปิก
โดยการแข่งขันครั้งนี้จะเป็นการแข่งขันกีฬาโอลิมปิกฤดูหนาวครั้งแรกภายใต้ประธานคณะกรรมการโอลิมปิกสากลคนใหม่ ซึ่งคาดว่าจะได้รับเลือกในปี 2025 ในการประชุมครั้งที่ 143 ของคณะกรรมการโอลิมปิกสากล
การเสนอตัวร่วมกันของทั้งสองเมืองนี้เอาชนะการเสนอตัวร่วมกันอีกครั้งจากเมืองสตอกโฮล์ม–โอเรในสวีเดนด้วยคะแนนเสียง 47–34 ในการประชุมครั้งที่ 134 ของคณะกรรมการโอลิมปิกสากล (IOC) ที่เมืองโลซาน ประเทศสวิตเซอร์แลนด์ เมื่อวันที่ 24 มิถุนายน 2019
เมืองที่เสนอตัวเป็นเจ้าภาพ

| ผลการคัดเลือกเจ้าภาพโอลิมปิกฤดูหนาว 2026> เมือง | ผลการคัดเลือกเจ้าภาพโอลิมปิกฤดูหนาว 2026> ประเทศ | ผลการคัดเลือกเจ้าภาพโอลิมปิกฤดูหนาว 2026> ผลโหวต |
| --- | --- | --- |
| มิลาน–กอร์ตีนา |  อิตาลี | 47 |
| Stockholm–Åre |  สวีเดน | 34 |
One abstention
เมืองที่เสนอตัวเป็นเจ้าภาพ > ทวีปเอเชีย

ซัปโปโระ ญี่ปุ่น
อัลมาเตอ คาซักสถาน
เมืองที่เสนอตัวเป็นเจ้าภาพ > ทวีปยุโรป

เอร์ซูรุม ตุรกี
ลิลล์แฮมเมอร์ นอร์เวย์
ซียง สวิตเซอร์แลนด์
เมืองที่เสนอตัวเป็นเจ้าภาพ > ทวีปอเมริกา

แคลกะรี แคนาดา
ซอลต์เลกซิตี สหรัฐอเมริกา
ชนิดกีฬา

ตัวเลขในวงเล็บระบุจำนวนเหรียญรางวัลที่แข่งขันในแต่ละประเภท
สกีลงเขา (10) (รายละเอียด)
ทวิกีฬาฤดูหนาว (11) (รายละเอียด)
บอบสเล (4) (รายละเอียด)
สกีข้ามทุ่ง (12) (รายละเอียด)
เคอร์ลิง (3) (รายละเอียด)
สเกตลีลา (5) (รายละเอียด)
สกีลีลา (15) (รายละเอียด)
ฮอกกี้น้ำแข็ง (2) (รายละเอียด)
ลูช (5) (รายละเอียด)
สกีนอร์ดิกผสม (3) (รายละเอียด)
สเกตความเร็วระยะสั้น (9) (รายละเอียด)
สเกเลตัน (3) (รายละเอียด)
สกีกระโดดไกล (6) (รายละเอียด)
สกีปีนเขา (3) (รายละเอียด)
สโนว์บอร์ด (11) (รายละเอียด)
สเกตความเร็ว (14) (รายละเอียด)
คณะกรรมการโอลิมปิกแห่งชาติที่เข้าร่วม

| คณะกรรมการโอลิมปิกแห่งชาติที่เข้าร่วม |
| --- | --- |
  แอลเบเนีย (1)   อันดอร์รา (2)   อาร์เจนตินา (2)   ออสเตรเลีย (1)   ออสเตรีย (2)   เบลเยียม (2)   บอสเนียและเฮอร์เซโกวีนา (1)   บราซิล (1)   บัลแกเรีย (1)   แคนาดา (50)   ชิลี (2)   จีน (1)   โครเอเชีย (1)   เช็กเกีย (50)   เดนมาร์ก (26)   เอสโตเนีย (1)   ฟินแลนด์ (50)   ฝรั่งเศส (2)   เยอรมนี (27)   สหราชอาณาจักร (2)   ฮ่องกง (1)   ฮังการี (1)   ไอร์แลนด์ (1)   อิสราเอล (1)   อิตาลี (64) (เจ้าภาพ)   ญี่ปุ่น (1)   คาซัคสถาน (2)   เคนยา (1)   คีร์กีซสถาน (1)   ลัตเวีย (27)   ลีชเทินชไตน์ (1)   ลิทัวเนีย (2)   ลักเซมเบิร์ก (1)   มาเลเซีย (1)   เม็กซิโก (1)   เนเธอร์แลนด์ (2)   นิวซีแลนด์ (2)   นอร์เวย์ (2)   โปแลนด์ (2)   โรมาเนีย (1)   รัสเซีย (48)   สิงคโปร์ (1)   สโลวาเกีย (26)   สโลวีเนีย (2)   เกาหลีใต้ (2)   สเปน (2)   สวีเดน (27)   สวิตเซอร์แลนด์ (50)   ไทย (1)   ยูเครน (1)   สหรัฐอาหรับเอมิเรตส์ (1)   สหรัฐ (50) 
NOC ที่จะเข้าร่วมในปี 2026 แต่ไม่ได้เข้าร่วมในปี 2022: NOC ที่เข้าร่วมในปี 2022 แต่ยังไม่มีนักกีฬาผ่านเข้ารอบปี 2026
  เคนยา   สิงคโปร์   สหรัฐอาหรับเอมิเรตส์ :   อเมริกันซามัว   อาร์มีเนีย   อาเซอร์ไบจาน   เบลารุส   โบลิเวีย   โคลอมเบีย   ไซปรัส   เอกวาดอร์   เอริเทรีย   จอร์เจีย   กานา   กรีซ   เฮติ   ไอซ์แลนด์   อินเดีย   อิหร่าน   จาเมกา   คอซอวอ   เลบานอน   มาดากัสการ์   มอลตา   มอลโดวา   โมนาโก   มองโกเลีย   มอนเตเนโกร   โมร็อกโก   ไนจีเรีย   มาซิโดเนียเหนือ   ปากีสถาน   เปรู   ฟิลิปปินส์   โปรตุเกส   ปวยร์โตรีโก   ซานมารีโน   ซาอุดีอาระเบีย   เซอร์เบีย   จีนไทเป   ติมอร์-เลสเต   ตรินิแดดและโตเบโก   ตุรกี   อุซเบกิสถาน   หมู่เกาะเวอร์จิน
โอเท็ป ชามายา

| Otep Shamaya |
| --- | --- |
Otep Performing at the Whisky a Go Go, Feb 2007.
ข้อมูลพื้นฐาน
ชื่อเกิด: Otep Shamaya
เกิด:  (1979-11-07) พฤศจิกายน 7, 1979 (45 ปี) ออสติน เท็กซัส
ที่เกิด: ลอสแอนเจลิส รัฐแคลิฟอร์เนีย
แนวเพลง: อัลเทอร์เนทีฟเมทัล, นูเมทัล
อาชีพ: นักดนตรี,นักร้อง,นักแต่งเพลง
ค่ายเพลง: Capitol (2001–2007) KOCH (2007–ปัจจุบัน)

เว็บไซต์: www.myspace.com/otep
โอเท็ป ชามายา (อังกฤษ: Otep Shamaya) เกิดวันที่ 7 พฤศจิกายน ค.ศ. 1980 เป็นนักร้องนักแต่งเพลงชาวอเมริกัน เธอแสดงตัวครั้งแรกในปี ค.ศ. 2000 กับวงดนตรี โอเท็ป และออกอัลบั้มเต็ม  Sevas Tra, House of Secrets, และ The Ascension ในเดือนมิถุนายน ปี 2002,เดือนกรกฎาคม ปี 2004 และเดือนตุลาคม ปี 2007  เธอเติบโตขึ้นที่เขตสลัมในเมืองลอสแอนเจลิส จากการสัมภาษณ์ เธอบอกว่าชีวิตของเธอนั้นแบ่งออกเป็น 5 ช่วงชีวิต[ต้องการอ้างอิง] เธอเปิดเผยว่าเธอเป็นเลสเบี้ยน[ต้องการอ้างอิง]  และเป็นมังสวิรัติ
โอเชียนไฮส์

| โอเชียนไฮส์ Ocean Heights |
| --- | --- |

ข้อมูลทั่วไป
ที่ตั้ง: Area 392-Block Marsa Dubai ดูไบ  สหรัฐอาหรับเอมิเรตส์
พิกัด: 25°05′26.13″N 55°08′55.83″E﻿ / ﻿25.0905917°N 55.1488417°E﻿ / 25.0905917; 55.1488417
ก่อสร้าง: พ.ศ. 2550 (ค.ศ. 2007)
เปิดตัว: พ.ศ. 2553 (ค.ศ. 2010)
ความสูง
หลังคา: 310 m (1,017 ft)
ชั้นสูงสุด: 288.6 m (947 ft)
รายละเอียด
จำนวนชั้น: 83 ชั้น ชั้นใต้ดิน 3 ชั้น
พื้นที่ชั้น: 113,416 ตารางเมตร 1,220,800 ตารางฟุต
บริษัท
สถาปนิก: Andrew Bromberg, Aedas
ผู้พัฒนา: DAMAC Properties
วิวทิวทัศน์ของดูไบมารีน่า
โอเชียนไฮส์ (อังกฤษ: Ocean Heights) คือ ตึกระฟ้าที่อยู่อาศัยแห่งหนึ่ง ที่ดูไบมารีน่า เมืองดูไบ สหรัฐอาหรับเอมิเรตส์ ตัวอาคารสูง 310 เมตร (1,017 ฟุต) จำนวน 83 ชั้น ได้รับการออกแบบโดยแอนดรู บรอมเบิร์จ แห่งบริษัท เอแดส (Andrew Bromberg of Aedas) ตัวอาคารสร้างถึงยอดสุดเมื่อวันที่ 22 ธันวาคม ค.ศ.2009 และเสร็จสมบูรณ์ใน ค.ศ. 2010
โอเชียนไฮส์ในปัจจุบันคือ อาคารที่อยู่อาศัยที่สูงที่สุดอันดับ 8 ของโลก (อันดับ 1 คือ 432 พาร์กแอเวนู) และอาคารที่อยู่อาศัยที่สูงที่สุดอันดับ 6 ของดูไบ ตามหลังอาคารปรินเซสทาวเวอร์ 23 มารีน่า อีไลท์เรสซิเดนส์ มารีน่าทอร์ช และ HHHR ทาวเวอร์
ตัวอาคารมีส่วนโค้งที่เป็นเอกลักษณ์และการเคลื่อนไหวที่บิดเป็นเกลียว จริงๆแล้วนี่คืออาคารเวอร์ชันที่ 3 ที่ถูกเตรียมการโดย DAMAC Properties Co.  เวอร์ชันแรกตัวอาคารสูงเพิ่ง 38 ชั้น เวอร์ชันที่สองมี 50 ชั้น และล่าสุดอาคาร 83 ชั้น ตั้งอยู่ท่ามกลางคอนโดมีเนียม 519 หลังที่ตั้งอยู่ตามถนน Al Sufouh ในดูไบมารีน่า
ดูเพิ่ม

ตึกระฟ้า
รายชื่อตึกที่สูงที่สุดในโลก
วิกิมีเดียคอมมอนส์มีสื่อเกี่ยวกับ Ocean Heights
โอเชียนเกต

| --- | --- |

ยานใต้น้ำ ไซคล็อปส์ 1 จัดแสดงที่พิพิธภัณฑ์ประวัติศาสตร์และอุตสาหกรรม (MOHAI) แห่งซีแอตเทิล
ชื่อท้องถิ่น: OceanGate Inc.
ประเภท: บริษัทเอกชน
อุตสาหกรรม: การท่องเที่ยว, การสำรวจ, การดำน้ำ
ก่อตั้ง: 2009; 16 ปีที่แล้ว (2009)
ผู้ก่อตั้ง: สต็อกตัน รัช กิลเลอร์โม เซินไลน์
สำนักงานใหญ่: เอเวอเรตต์ รัฐวอชิงตัน สหรัฐ
พนักงาน: 47 คน (2023)
เว็บไซต์: oceangate.com
โอเชียนเกต อิงค์ (อังกฤษ: OceanGate Inc.) เป็นบริษัทเอกชนของสหรัฐฯ ในเมืองเอเวอเรตต์ รัฐวอชิงตัน สหรัฐ ซึ่งให้บริการยานใต้น้ำสำหรับการท่องเที่ยว อุตสาหกรรม การวิจัย และการสำรวจ บริษัทก่อตั้งขึ้นในปี 2009 โดยสต็อกตัน รัช และกิลเลอร์โม เซินไลน์
บริษัทได้ซื้อยานใต้น้ำแอนติโพดส์ และต่อมาก็ได้สร้างยานของตนเอง 2 ลำ ได้แก่ ไซคลอปส์ 1 และ ไททัน ในปี 2021 โอเชียนเกตเริ่มให้นักท่องเที่ยวจ่ายเงินเพื่อขึ้น เรือไททัน ไปเยี่ยมชม ซากเรือ ไททานิก  ในปี 2022 ราคาของผู้โดยสารในการสำรวจซากเรือ ไททานิก ของโอเชียนเกตอยู่ที่ 250,000 เหรียญสหรัฐต่อคน
ในวันที่ 18 มิถุนายน 2023 ระหว่างการเดินทางไปยังซากเรือ ไททานิก โอเชียนเกตขาดการติดต่อกับ ไททัน และ ไททัน ไม่สามารถกลับขึ้นมาตามเวลาและสถานที่ที่กำหนดได้ เนื่องจากโอเชียนเกตไม่มีความพร้อมในการบริการหรือกู้เรือ จึงนำไปสู่การปฏิบัติการค้นหาและกู้ภัยระหว่างประเทศ เมื่อวันที่ 22 มิถุนายน ได้รับการยืนยันว่าผู้โดยสารในเรือ ไททัน ทั้งหมด ซึ่งรวมถึงสต็อกตัน รัช ผู้ก่อตั้งบริษัทด้วย เสียชีวิต โดยสันนิษฐานว่าเกิดจากการระเบิดแบบยุบทันที และพบซากยานจมอยู่ก้นทะเลใกล้กับซากเรือไททานิก
แหล่งข้อมูลอื่น

เว็บไซต์โอเชี่ยนเกท เก็บถาวร 2023-06-22 ที่ เวย์แบ็กแมชชีน
A visit to RMS Titanic ที่ยูทูบ ร่วมกับนักข่าว David Pogue จาก CBS Sunday Morning
โอเพนแฮนด์เซตอัลไลแอนซ์

โอเพ่นแฮนด์เซตอัลไลแอนซ์ (อังกฤษ: Open Handset Alliance) เป็นกลุ่มพันธมิตรทางธุรกิจ ของบริษัทผู้พัฒนามาตรฐานเปิดสำหรับอุปกรณ์พกพา รวม 78 บริษัท รวมถึงกูเกิล เอเซอร์ อัสซุส เดลล์ เอชทีซี โมโตโรล่า ซัมซุง โซนี่ อิริคสัน อินเทล และ อีเบย์
โอลิเวีย ลัฟกิน

| โอลิเวีย ลัฟกิน |
| --- | --- |
โอลีเวีย ลัฟกิน ในมิวสิกวิดีโอเพลง "อะลิตตเติลเพน"
ข้อมูลพื้นฐาน
ชื่อเกิด: โอลิเวีย ลัฟกิน
เกิด: 9 ธันวาคม พ.ศ. 2522 (45 ปี)
ที่เกิด: เมืองนะฮะ จังหวัดโอะกินะวะ ประเทศญี่ปุ่น
แนวเพลง: เจ-ป็อป, ทริปฮ็อป, ร็อก, แอมเบียนต์, อิเล็กทรอนิกส์, ดาวน์เทมโป, อัลเทอร์เนทีฟ, ป็อปร็อก
อาชีพ: นักร้อง, นักแต่งเพลง, นักดนตรี, นางแบบ
ช่วงปี: พ.ศ. 2539 - ปัจจุบัน
ค่ายเพลง: เอเว็กซ์ แทร็กซ์ (1996-2000) คัททิงเอดจ์ (2000-ปัจจุบัน)

เว็บไซต์: avexnet.or.jp/olivia/
โอลิเวีย ลัฟกิน (ญี่ปุ่น: オリヴィア) อังกฤษ: Olivia Lufkin) (เกิดเมื่อวันที่ 9 ธันวาคม พ.ศ. 2522) เป็นนักร้องลูกครึ่งอเมริกัน-ญี่ปุ่น จบการศึกษาจากจังหวัดโอกินาว่า หมู่โลหิต เอ ปัจจุบัน อยู่ในสังกัดของ คัททิงเอดจ์
ผลงานเพลง

ปี พ.ศ. 2549 โอลีเวียได้ออกซิงเกิลเพลง "a little pain - OLIVIA inspi' REIRA (TRAPNEST)" เพื่อเป็นเพลงประกอบภาพยนตร์การ์ตูน (เพลงปิดท้าย) เรื่อง NANA อีกด้วย
ผลงานเพลง > ซิงเกิล

I.L.Y. ~欲望~ (1999/2/3)
re-ACT (1999/5/12)
Dear Angel (1999/10/6)
Dress me Up (2000/4/19)
できない (2000/7/26)
Color of your Spoon (2000/10/4)
Sea me (2001/12/5)
Into The Stars (2002/9/4)
a little pain (2006/6/28) - OLIVIA inspi' REIRA (TRAPNEST)
Wish / Starless Night (2006/10/11) - OLIVIA inspi' REIRA (TRAPNEST)
Sailing free (2009/4/15)
ผลงานเพลง > อัลบั้ม

synchronicity (2000/12/6)
Internal Bleeding Strawberry (2003/2/21)
Merry & Hell Go Round (2003/6/27)
Comatose Bunny Butcher (2003/9/12)
The Return Of Chlorophyll Bunny (2003/12/3)
The Lost Lolli (2004/2/18)
OLIVIA inspi' REIRA (TRAPNEST) (2007/2/28) - OLIVIA inspi' REIRA (TRAPNEST)
NANA BEST (2007/3/21) - ร่วมกับ Anna Tsuchiya
Trinka Trinka (2008/2/20)
แหล่งข้อมูลอื่น

เว็บอย่างเป็นทางการของโอลีเวีย เก็บถาวร 2007-06-09 ที่ เวย์แบ็กแมชชีน
โอลิเวอร์ สกิปป์

| ข้อมูลส่วนตัว |
| --- | --- | --- | --- |
ชื่อเต็ม:  โอลิเวอร์ วิลเลียม สกิปป์
วันเกิด:   (2000-09-16) 16 กันยายน ค.ศ. 2000 (24 ปี)
สถานที่เกิด:  เวลวีนการ์เดนซิตี อังกฤษ
ส่วนสูง:  1.75 เมตร (5 ฟุต 9 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  เลสเตอร์ ซิตี้
หมายเลข:  4
สโมสรเยาวชน
0000–2013:  Bengeo Tigers
2013–2018:  ทอตนัมฮอตสเปอร์
สโมสรอาชีพ*
| ปี |  ทีม |  ลงเล่น |  (ประตู) |
| 2018– |  ทอตนัมฮอตสเปอร์ |  43 |  (1) |
| 2020–2021 |  → นอริชซิตี (ยืม) |  45 |  (1) |
ทีมชาติ‡
| 2015–2016 |  อังกฤษ อายุไม่เกิน 16 ปี |  13 |  (0) |
| 2016 |  อังกฤษ อายุไม่เกิน 17 ปี |  1 |  (0) |
| 2017–2018 |  อังกฤษ อายุไม่เกิน 18 ปี |  3 |  (0) |
| 2019– |  อังกฤษ อายุไม่เกิน 21 ปี |  11 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18:06, 19 กันยายน 2021 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:17, 7 กันยายน 2021 (UTC)
โอลิเวอร์ วิลเลียม สกิปป์ (อังกฤษ: Oliver William Skipp; เกิด 16 กันยายน ค.ศ. 2000) เป็นนักฟุตบอลอาชีพชาวอังกฤษที่เล่นในตำแหน่งกองกลางตัวกลางให้แก่ทอตนัมฮอตสเปอร์ในพรีเมียร์ลีก
สโมสรอาชีพ

สกิปป์เริ่มเล่นฟุตบอลในระดับเยาวชนให้แก่สโมสร Bengeo Tigers ก่อนที่จะย้ายไปทอตนัมฮอตสเปอร์ใน ค.ศ. 2013
วันที่ 29 สิงหาคม ค.ศ. 2018 สกิปป์ได้เซ็นสัญญาอาชีพสามปีกับทอตนัมฮอตสเปอร์ เขาได้ลงเล่นระดับอาชีพครั้งแรกให้แก่สโมสรในอีเอฟแอลคัพนัดที่เอาชนะเวสต์แฮมยูไนเต็ด 3–1 เมื่อวันที่ 31 ตุลาคม ค.ศ. 2018 เขาลงเล่นในพรีเมียร์ลีกครั้งแรกในนัดที่พบกับเซาแทมป์ตัน โดยได้ลงเล่นเป็นตัวสำรองช่วยให้ทีมเอาชนะไปได้ 3–1
สกิปป์ลงเล่นเป็นตัวจริงในพรีเมียร์ลีกครั้งแรกในนัดที่เปิดบ้านเอาชนะเบิร์นลีย์ 1–0 เมื่อวันที่ 15 ธันวาคม ค.ศ. 2018
เดือนมกราคม ค.ศ. 2019 สกิปป์ทำแอสซิสต์แรกในนามสโมสร ช่วยให้ทีมถล่มเอาชนะแทรนเมียร์โรเวอส์ในเอฟเอคัพ 7–0 โดยในนัดนั้น เขาทำได้สองแอสซิสต์
วันที่ 17 กรกฎาคม ค.ศ. 2020 สกิปป์ได้ตัดสินใจขยายสัญญากับสโมสรไปอีกสามปี โดยมีตัวเลือกขยายเป็นสี่ปีได้ เขาถูกปล่อยยืมตัวให้แก่นอริชซิตีในฤดูกาล 2020–21 เขาทำประตูแรกให้แก่นอริชในนัดที่เอาชนะเบอร์มิงแฮมซิตี 3–1 เมื่อวันที่ 23 กุมภาพันธ์ ค.ศ. 2021 สกิปป์มีส่วนช่วยให้นอริชชนะเลิศแชมเปียนชิปจนได้เลื่อนชั้นสู่พรีเมียร์ลีก เขามีชื่อติดทีมยอดเยี่ยมประจำปี 2021 ของพีเอฟเอ
สกิปป์ลงเล่นเป็นตัวจริงให้กับท็อตนัมในครึ่งแรกของฤดูกาล 2021-22 โดยลงเล่นไป 18 นัดก่อนจะได้รับบาดเจ็บที่กระดูกเชิงกรานในเดือนมกราคม ซึ่งทำให้เขาพลาดการลงเล่นในช่วงที่เหลือของฤดูกาล เมื่อวันที่ 20 เมษายน ค.ศ. 2022 สกิปป์ได้เซ็นสัญญาฉบับใหม่ 5 ปีกับท็อตนัมซึ่งจะหมดอายุในปี ค.ศ. 2027 สกิปป์กลับมาจากอาการบาดเจ็บในเกมกระชับมิตรปรีซีซั่นเมื่อวันที่ 13 กรกฎาคม ค.ศ. 2022 ในวันอาทิตย์ที่ 26 กุมภาพันธ์ ค.ศ. 2023 ในดาร์บีลอนดอนกับเชลซี เขาทำประตูได้หลังจากเริ่มครึ่งหลังได้เพียง 20 วินาทีเท่านั้นเป็นประตูแรกของเขาในทีมชุดใหญ่ของสเปอร์สกับเป็นประตูแรกของเขาในรอบ 2 ปี
ทีมชาติ

สกิปป์เคยเป็นตัวแทนของอังกฤษในรุ่นอายุไม่เกิน 16, 17 และ 18 ปี
วันที่ 30 สิงหาคม ค.ศ. 2019 เขามีชื่อติดทีมชาติอังกฤษรุ่นอายุไม่เกิน 21 ปีเป็นครั้งแรก เขาลงเล่นนัดแรกให้แก่ทีมชุดนี้เมื่อวันที่ 11 ตุลาคม ค.ศ. 2019 โดยลงเล่นเป็นตัวสำรองในนัดที่เสมอกับสโลวีเนียที่มาริบอร์ 2-2
รูปแบบการเล่น

สกิปป์สามารถเล่นในตำแหน่งกองกลางตัวรับและมีความสามารถในการตัดเกมและแย่งบอล
เพื่อนร่วมทีม แกรนต์ แฮนลีย์ กล่าวถึงสกิปป์เมื่อเดือนมกราคม ค.ศ. 2021 ว่า "เขามีประสบการณ์ที่เหนือกว่าอายุของเขามาก" เขายังได้กล่าวชื่นชมถึงความสามารถในการอ่านเกมและตัดสินใจภายใต้ความกดดัน
ชีวิตส่วนตัว

สกิปป์เกิดที่เวลวีนการ์เดนซิตีและโตที่เฮิร์ตฟอร์ต ระหว่าง ค.ศ. 2003 ถึง 2012 เขาได้ศึกษาที่โรงเรียนประถมดังคอมบ์และโรงเรียนริชาร์ดเฮลในเฮิร์ตฟอร์ต
เกียรติประวัติ

ทอตนัมฮอตสเปอร์
ยูฟ่าแชมเปียนส์ลีก รองชนะเลิศ: 2018–19
นอริชซิตี
อีเอฟแอลแชมเปียนชิป: 2020–21
รางวัลส่วนตัว
ทีมยอดเยี่ยมแห่งปีของพีเอฟเอ: แชมเปียนชิป 2020–21
แหล่งข้อมูลอื่น

Tottenham Hotspur Profile
ข้อมูลของ โอลิเวอร์ สกิปป์ ที่ ซ็อกเกอร์เวย์
Official Twitter Account
| ด ค กผู้เล่นชุดปัจจุบันของสโมสรฟุตบอลทอตนัมฮอตสเปอร์  |
| --- | --- |
 1 โยริส  4 โรเมโร  5 ฮอยปีแยร์  7 ซน (c)  8 บิสซูมา  9 รีชาร์ลีซง  10 แมดดิสัน  11 บรายัน  12 เอเมอร์สัน  13 วิคาริโอ  14 เปริชิช  15 ไดเออร์  17 โรเมโร  18 โล เซลโซ  19 เซสเซยง  20 ฟอร์สเตอร์  21 กูลูเชฟสกี  22 จอห์นสัน  23 ปอร์โร  27 โซโลมอน  29 ซาร์  30 เบนตังกูร์  33 เดวิส  35 ฟิลลิปส์  36 เบลิซ  37 ฟัน เดอ แฟ็น  38 อูดอกี  40 ออสติน  41 ไวต์แมน  43 จอห์น  51 คาร์ก  77 แอบบอตต์   ผู้จัดการ: พอสเตคอกลู
โอลิมปิกฤดูร้อน 2028

| --- | --- |

เมืองเจ้าภาพ: ลอสแอนเจลิส สหรัฐ
คำขวัญ: สร้างอนาคตไปด้วยกัน (อังกฤษ: Together we create the future)
พิธีเปิด: 14 กรกฎาคม 2028
พิธีปิด: 30 กรกฎาคม 2028
สนามกีฬา: โคลิเซียมอนุสรณ์แห่งลอสแอนเจลิส สนามกีฬาอินเกิลวูด
ฤดูร้อน← ปารีส 2024บริสเบน 2032 →  ฤดูหนาว← มิลาน–กอร์ตีนา 2026เฟรนช์แอลป์ 2030 →  พาราลิมปิกฤดูร้อน 2028
การแข่งขันกีฬาโอลิมปิกฤดูร้อน 2028 (อังกฤษ: 2028 Summer Olympics) หรือชื่อที่เป็นทาง การแข่งขันกีฬาโอลิมปิกเกมส์ครั้งที่ 34 (อังกฤษ: Games of the XXXIV Olympiad) หรือเป็นที่รู้จักในชื่อ ลอสแอนเจลิส 2028 เป็นมหกรรมกีฬานานาชาติที่สำคัญในประเพณีโอลิมปิก ควบคุมโดยคณะกรรมการโอลิมปิกสากล ซึ่งจัดในลอสแอนเจลิส รัฐแคลิฟอร์เนีย สหรัฐ จัดขึ้นระหว่างวันที่ 14 ถึง 30 กรกฎาคม พ.ศ. 2571 จะประกาศในวันที่ 13 กันยายน พ.ศ. 2560 พร้อมกับการประกาศผลเมืองที่ได้รับสิทธิ์เป็นเจ้าภาพ โอลิมปิกฤดูร้อน 2024 ในการประชุม สมัยที่ 130 ณ กรุงลิมา ประเทศเปรู
ลอสแอนเจลิสเคยเป็นเจ้าภาพกีฬาโอลิมปิกฤดูร้อน 1932และโอลิมปิกฤดูร้อน 1984
การคัดเลือกเจ้าภาพ

ดูเพิ่ม: โอลิมปิกฤดูร้อน 2024 § เมืองที่ผ่านเข้ารอบสุดท้าย
สถานที่จัดการแข่งขัน

ตามการวางแผนของคณะกรรมการจัดการแข่งขัน โอลิมปิกฤดูร้อน 2028 จะเป็นครั้งแรกในประวัติศาสตร์โอลิมปิกที่จะใช้สถานที่สองแห่งทั้งในพิธีเปิดและพิธีปิด โดยในพิธีเปิดจะเริ่มต้นด้วยการวิ่งคบเพลิงจากโคลิเซียมอนุสรณ์แห่งลอสแอนเจลิส ส่วนพิธีการต่าง ๆ การปฏิญาณตนของตัวแทนผู้เข้าร่วมการแข่งขัน และการจุดคบเพลิง จะดำเนินการที่สนามกีฬาอินเกิลวูด สำหรับพิธีปิดจะดำเนินการในลำดับที่กลับกันกับพิธีเปิด โดยเริ่มต้นที่สนามกีฬาอินเกิลวูด ส่วนพิธีการ การแสดงจากเจ้าภาพครั้งถัดไป และพิธีดับคบเพลิงจะจัดขึ้นที่โคลิเซียม โดยแผนดังกล่าวอยู่ระหว่างขั้นตอนการขออนุมัติจากไอโอซี
สถานที่จัดการแข่งขัน > เขตลอสแอนเจลิสดาวน์ทาวน์

ถนนฟิเกร์รัว - ไลฟ์ไซด์ "โอลิมปิกเวย์"
โคลิเซียมอนุสรณ์แห่งลอสแอนเจลิส - กรีฑา จุดเริ่มต้นพิธีเปิด จุดสิ้นสุดพิธีปิด
กาเลนเซ็นเตอร์ (ศูนย์กีฬายูเอสซี) - แบดมินตัน
สนามกีฬาว่ายน้ำมูลนิธิแอลเอ 84/จอห์น ซี. อาร์กิว (สระน้ำ 1932 ที่เอ็กซ์โปซิชันพาร์ก) - กระโดดน้ำ
คริปโต.คอม อารีนา (ดาวน์ทาวน์อารีนา) - ยิมนาสติก
ศูนย์ประชุมลอสแอนเจลิส - ฟันดาบ เทควันโด เทเบิลเทนนิส ยูโด มวยปล้ำ
พีคอกเธียเตอร์ (แอลเอไลฟ์เธียเตอร์) - ยกน้ำหนัก
มหาวิทยาลัยเซาเทิร์นแคลิฟอร์เนีย - ศูนย์สื่อมวลชน
แกรนด์พาร์ค - จุดเริ่มต้นมาราธอน เดินทน จักรยานประเภทถนน
สถานที่จัดการแข่งขัน > เขตวาเลย์

ลานกีฬาริมเขื่อนเซปุลเบดา - ยิงธนู จักรยานบีเอ็มเอ็กซ์ สเกตบอร์ด
สถานที่จัดการแข่งขัน > เขตเซาท์เบย์

อุทยานกีฬาดิกนิตีเฮลธ์ (อุทยานกีฬาเซาท์เบย์) - รักบี้ ปัญจกีฬาสมัยใหม่ เทนนิส ฮอกกี้ จักรยานประเภทลู่
สถานที่จัดการแข่งขัน > เขตลองบีช

ลองบีชวอเตอร์ฟร้อนท์ - ไตรกีฬา ว่ายน้ำระยะไกล
ลองบีชคอนเวนชันเซ็นเตอร์ - โปโลน้ำ ระบำใต้น้ำ
ลองบีชอารีนา - แฮนด์บอล
ท่าเรืออนุสรณ์ทหารผ่านศึกเบลมองต์ - เรือใบ
สนามกีฬาทางน้ำลองบีช - เรือพาย แคนูสปรินต์
สถานที่จัดการแข่งขัน > เขตลอสแอนเจลิสตะวันตก

หาดแซนตามอนิกา - วอลเลย์บอลชายหาด
ริเวียราคันทรีคลับ - กอล์ฟ
ยูซีแอลเอ - หมู่บ้านนักกีฬาและศูนย์ฝึกซ้อม
พอลีย์พาวิลเลียน - วอลเลย์บอล
สนามกีฬาโซไฟ (สนามกีฬาอินเกิลวูด) - จุดสิ้นสุดพิธีเปิด จุดเริ่มต้นพิธีปิด ว่ายน้ำ
อินทุตโดม (อินเกิลวูดอารีนา) - บาสเกตบอล